Ribnik (rijeka u BiH)
<s>Ribnik je rijeka u sjeverozapadnom dijelu Bosne i Hercegovine.</s>

<s>Izvire ispod planine Srnetice, 4 km. udaljenosti iznad naselja Gornji Ribnik, iz dva jaka vrela koja u zavisnosti od godišnjeg doba variraju sa kubnim metrom vode u jednoj sekundi od 1.5 - 2.5 metra kubna u sekundi.</s><s>Manji krak je kraći po toku (100 m) i neuporedivo manji po kubikaži.</s><s>Oba kraka se sastaju, odakle rijeka teče planinskim tokom i ima takve karakteristike.</s><s>Ovde je dno prekriveno sitnim šljunkom i kamenjem koje na nekim mjestima dostiže i dimenzije od pola metra.</s>

<s>Rijeka u naselju Ribniku poprima karakteristike kraške vode.</s><s>Obale postaju mekše i zemljanije, a vodeno bilje i alge zauzimaju više od 50% riječnog dna.</s><s>Ove trave su staništa velikog broja račića koji su primarni u prehrani lipljana i pastrmke.</s>

<s>Rijeka Ribnik je duga približno 8 km, ali vodom veoma bogata.</s><s>Prosječna širina rijeke je oko 30 metara a dubina između 50 i 80 centimetara.</s><s>Svoj put završava kod naselja Velije gdje se ulijeva u rijeku Sanu.</s>

<s>Ribolov na rijeci Ribnik je moguć od samog izvora pa sve do ušća u rijeku Sanu.</s><s>Ribolovci iz cijele Evrope su već počeli posjećivati ovu rijeku i ona postaje značajno ribolovno-turističko mjesto.</s>

<s>Vanjske veze 
 Ribolov na Ribniku 
 Područje rijeke Ribnik 
 Rijeka Ribnik
 Ribnik</s>

<s>Rijeke u Bosni i Hercegovini
Porječje Save
Sana</s>

